CELEX: 62021TN0183
Language: lv
Date: 2021-04-07 00:00:00
Title: Lieta T-183/21: Prasība, kas celta 2021. gada 7. aprīlī – QP u.c./Padome u.c.

7.6.2021   
            
            
               LV
            
            
               Eiropas Savienības Oficiālais Vēstnesis
            
            
               C 217/51
            
         
      Prasība, kas celta 2021. gada 7. aprīlī – QP u.c./Padome u.c.
      (Lieta T-183/21)
      (2021/C 217/67)
      Tiesvedības valoda – franču
      
         Lietas dalībnieki
      
      
         Prasītāji: QP un 15 citi prasītāji (pārstāve: N. de Montigny, advokāte)
      
         Atbildētāji: Eiropas Savienības Padome, Eiropas Komisija, Eiropas Ārējās darbības dienests (EĀDD) un EULEX Kosovo
      
      
         Prasījumi
      
      Prasītāju prasījumi Vispārējai tiesai ir šādi:
      galvenokārt:
      
                  —
               
               
                  saistībā ar darba attiecībām:
                  
                              —
                           
                           
                              attiecībā uz visiem prasītājiem:
                              
                                          —
                                       
                                       
                                          pārkvalificēt prasītāju līgumattiecības par darba līgumu uz nenoteiktu laiku;
                                       
                                    
                                          —
                                       
                                       
                                          piespriest atbildētājiem izmaksāt kompensāciju prasītājiem saistībā ar dalības valsts sociālā nodrošinājuma sistēmā neesamību, kas jānosaka, pamatojoties uz piemērojamo tiesisko regulējumu;
                                       
                                    
                                          —
                                       
                                       
                                          piespriest atbildētājiem samaksāt viņiem procentus par šīm summām;
                                       
                                    
                                          —
                                       
                                       
                                          noteikt termiņu, kādā lietas dalībniekiem ir jāaprēķina minētā kompensācija, kas ir jānosaka, pamatojoties uz šajā jomā piemērojamo tiesisko regulējumu, atbilstoši principiem, kurus Vispārējā tiesa noteiks pieņemamajā lēmumā;
                                       
                                    
                        
                              —
                           
                           
                              attiecībā uz prasītājiem, kuru līgumattiecības ir beigušās ar atbildētāju vienpusēju lēmumu:
                              
                                          —
                                       
                                       
                                          piespriest atbildētājiem izmaksāt kompensāciju par uzteikumu:
                                          
                                                      —
                                                   
                                                   
                                                      prasītājam QP: 42 092,50 EUR.
                                                   
                                                
                                                      —
                                                   
                                                   
                                                      prasītājam QT: 69 880,54 EUR.
                                                   
                                                
                                                      —
                                                   
                                                   
                                                      prasītājam QU: 53 749,17 EUR.
                                                   
                                                
                                                      —
                                                   
                                                   
                                                      prasītājam QV: 57 159,69 EUR.
                                                   
                                                
                                                      —
                                                   
                                                   
                                                      prasītājam QY: 63 298,15 EUR.
                                                   
                                                
                                                      —
                                                   
                                                   
                                                      prasītājam RB: 55 303,02 EUR.
                                                   
                                                
                                                      —
                                                   
                                                   
                                                      prasītājam RD: 55 373,64 EUR.
                                                   
                                                
                                                      —
                                                   
                                                   
                                                      prasītājam RF: 40 201,21 EUR.
                                                   
                                                
                                    
                                          —
                                       
                                       
                                          piespriest atbildētājiem izmaksāt katram no turpmāk minētajiem prasītājiem kompensāciju par nelikumīgu atlaišanu, kas novērtēta ex aequo et bono12 500 EUR apmērā par katru nostrādāto gadu:
                                       
                                    
                                          —
                                       
                                       
                                          piespriest atbildētājiem izmaksāt katram no prasītājiem QP, QR, QS, QT, QU, QV, QW, QY, QZ, RA, RB, RC, RD un RE atalgojuma, kas saņemts nepietiekamā apmērā, atšķirību kopš algas pārklasificēšanas datuma, kas tika veikta 2012. gada 1. septembrī;
                                       
                                    
                                          —
                                       
                                       
                                          piespriest atbildētājiem samaksāt viņiem procentus par šīm summām;
                                       
                                    
                        
            
                  —
               
               
                  saistībā ar citām tiesībām:
                  
                              —
                           
                           
                              konstatēt, ka prasītāji bija jāpieņem darbā kā viena no trim atbildētājiem pagaidu darbiniekiem un atzīt, ka trīs pirmie atbildētāji bez objektīva pamatojuma esot izturējušies pret prasītājiem prettiesiski un diskriminējoši attiecībā uz viņu atalgojumu, viņu tiesībām uz pensiju un saistītajām priekšrocībām, kā arī attiecībā uz nodarbinātības nākotnē garantiju;
                           
                        
                              —
                           
                           
                              piespriest pirmajiem trim atbildētājiem atlīdzināt katram prasītājam nodarīto kaitējumu saistībā ar to, ka neesot ticis piemērots atalgojums, tiesības uz pensiju, pabalstiem un priekšrocībām, kas izriet no Eiropas Savienības Pārējo darbinieku nodarbināšanas kārtības piemērošanas, ko izraisīja prettiesiskās attieksmes radītā nevienlīdzība;
                           
                        
                              —
                           
                           
                              piespriest atbildētājiem samaksāt viņiem procentus par šīm summām;
                           
                        
                              —
                           
                           
                              noteikt termiņu, kādā lietas dalībniekiem ir jāizvērtē minētā kompensācija, ņemot vērā pakāpi un līmeni, kuros prasītāji bija attiecīgi jāpieņem darbā, vidējo atalgojuma pieaugumu, viņu attiecīgās karjeras attīstību, pabalstus, kādus viņiem bija jāsaņem saskaņā ar šiem pagaidu darbinieka līgumiem, un salīdzināt iegūtos rezultātus ar prasītāju faktiski saņemto atalgojumu.
                           
                        
            pakārtoti:
      
                  —
               
               
                  piespriest pirmajiem trim atbildētājiem saistībā ar to ārpuslīgumisko atbildību izmaksāt kompensāciju prasītājiem viņu pamattiesību neievērošanas dēļ, kas novērtēta ex aequo et bono20 000 EUR apmērā par katru nostrādāto gadu;
               
            
                  —
               
               
                  piespriest atbildētājiem samaksāt viņiem procentus par šīm summām;
                  piespriest atbildētājiem atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza septiņus pamatus.
      
                  1.
               
               
                  Ar pirmo pamatu tiek apgalvota tiesību ļaunprātīga izmantošana, noslēdzot secīgus darba līgumus uz noteiktu laiku, un samērīguma principa pārkāpums. Prasītāji atsaucas uz viņu līgumiem piemērojamo materiālo tiesību piemērošanu un lūdz pārkvalificēt viņu darba līgumus iestādēs par darba līgumiem uz nenoteiktu laiku, kā arī izmaksāt sociālās tiesības ar atpakaļejošu spēku un attiecībā uz dažiem prasītājiem – izmaksāt kompensāciju par uzteikumu.
               
            
                  2.
               
               
                  Ar otro pamatu tiek apgalvots vienlīdzīgas attieksmes principa un nediskriminācijas principa pārkāpums. Prasītāji uzskata, ka atbildētāju noteiktās tiesību normas attiecībā uz individuālu starptautiska darba līgumu noslēgšanu ir, pirmkārt, diskriminējošas salīdzinājumā ar pārējo Savienības darbinieku pieņemšanas darbā nosacījumiem, otrkārt, neskaidras un, visbeidzot, pretējas Eiropas sabiedriskās kārtības noteikumiem, tostarp Eiropas Savienības Pamattiesību hartā nostiprinātajām vērtībām un principiem.
               
            
                  3.
               
               
                  Ar trešo pamatu tiek apgalvots tiesību tikt uzklausītam pārkāpums.
               
            
                  4.
               
               
                  Ar ceturto pamatu tiek apgalvota tiesiskā nedrošība un tiesību uz labu pārvaldību pārkāpums.
               
            
                  5.
               
               
                  Ar piekto pamatu tiek apgalvots apspriešanās ar personāla pārstāvjiem principa pārkāpums.
               
            
                  6.
               
               
                  Ar sesto pamatu tiek apgalvots Eiropas labas administratīvās prakses kodeksa pārkāpums.
               
            
                  7.
               
               
                  Ar septīto pamatu tiek apgalvots tiesību uz darba ņēmēju brīvu pārvietošanos pārkāpums.